google/wiki40b huggingface dataset:
Sanderson (Texas)

Sanderson er en census designated place i den amerikanske delstaten Texas med et areal av 10,8 km² og en folkemengde på 861 innbyggere (2000). Sanderson er administrativt sete i Terrell County. Fylket ligger i den meget tørre regionen Trans-Pecos, den aller vestligste i delstaten, i en nordlig del i den store Chihuahuaørkenen.
I nærheten ligger flyplassen Terrell County Airport. Amtrak-tok stanser bare ved behov i Sanderson.
Jözzejassen

Jözzejassen er en jazzfestival som arrangeres i Arvika, Sverige. 
Festivalen går av stabelen første uke i august annethvert år (siste i 2005), og konsertene skjer i hovedsak i Arvikas havneområde.
Lateranobelisken

Karnak

Obelisken er opprinnelige fra tempelet til Amon i Karnak, et tempelkompleks som var det fremste hellige sted under 18. egyptiske dynasti og var en del av den gamle hovedstaden Egypt, noen få km nord for dagens Luxor. Obelisken ble i sin tid hogd ut av farao Thutmose III på 1400-tallet f.Kr. På ordre fra keiser Konstantius II ble obelisken fraktet først til Alexandria langs Nilen på spesialbygde obeliskskip tidlig på 300-tallet e.Kr. Den ble fraktet sammen med en annen obelisk, som nå heter Theodosius’ obelisk. Hensikten til Konstantius II var å få dem begge fraktet til Konstantinopel, hans nye hovedstad for Romerriket, men i motsetning til sistnevnte obelisk kom den aldri dit.

Circus Maximus

Etter at obelisken ble liggende noen få tiår i Alexandria fikk Konstantius II den til sist sendt med skip til Roma da han gjorde sitt eneste besøk der i 357. Frakten av denne største av obeliskene i Roma beskrives av Ammianus Marcellinus - et svært stort skip bemannet med 300 roere ble bygget for formålet.
Den ble den oppstilt i 357 i Circus Maximus som gave til senatet og det romerske folk. I nærheten av den egyptiske obelisken kalt Flaminio, som hadde stått der siden 10 f.Kr. etter at den ble reist av Augustus  for å dekorere midtstripen, spina, i Circus Maximus. Der ble de begge stående fram til Vestromerriket gikk under på 400-tallet. Circus Maximus ble forlatt, og begge obelisker ble enten brukket eller tatt ned. De ble til sist over tid dekket til av jord og slam fra en liten elv der.
Et vitnemål så sent som i 1589 om at den opprinnelige romerske fundamentet til obelisken sto fortsatt på stedet. Fundamentet inneholdt fortellingen om Konstantius’ frakt, reisning og dedikasjon av «hans fars» obelisk i inskripsjoner på dens fire sider som et langt epigram.

Piazza San Giovanni

Selv om deler av obelisken hadde blitt funnet på 1300- og 1400-tallet ble det først gjort alvorlige undersøkelser under pave Sixtus V. Tre deler av obelisken ble gravd opp i 1587, og etter å ha blitt restaurert av arkitekten Domenico Fontana, ble den reist opp på nytt omtrentlig 4 meter kortere. Da den ble reist opp i nærheten av Lateranpalasset og Laterankirken den 4. august 1588 ble den siste obelisk fra oldtidens Egypt som ble satt opp i Roma. Den lokalisering var tidligere stedet hvor rytterstatuen av Marcus Aurelius hadde stått fram til 1538 da den ble flyttet for å dekorere plassen Piazza del Campidoglio på Kapitolhøyden.
På toppen av den nyreiste Lateranobelisken ble det plassert et kors, og sokkelen ble dekorert med inskripsjoner som forklarte dens egyptiske historie og dens frakt fra Alexandria og til Roma, og hevdet samtidig, feilaktig, at den markerer stedet for hvor keiser Konstantin den store ble døpt rett før han døde i Nikomedeia i 337. Inskripsjonen nevner ikke at den ble fraktet til Roma av hans sønn, Konstantius II.
Grapholitini

Utseende

De fleste Grapholitini er forholdsvis små viklere, mange med vingespenn 10-12 millimeter. De aller fleste er mer eller mindre brunlige, gjerne med en lys flekk ved forvingens bakkant eller et lyst tverrbånd.

Levevis

Gruppen viser et bredt spekter av levesett men alle har largver som lever på levende planter. Både bartrær, løvtrær og urter blir brukte. Mange lever på frukter eller frø, men det er også tallrike arter som spiser blader eller borer i røttene på vertsplanten. Noen lever i galler produsert av andre insekter, eller bare på trær som er skadet av angrep fra andre insekter, gjerne andre viklere. Noen arter er regnet som skadedyr, mest ved fruktdyrking.
Jalal El-Gharbi

Karriere

El-Gharbi var med i A-lagstroppen til Vålerenga i Royal League i 2005 og var fast på G18-landslaget i 2006-sesongen, men deltok på landslaget allerede i 2005.
Han ble hentet opp fra Vålerengas egen ungdomsavdeling foran 2006-sesongen, men var store deler av 2007-sesongen utleid til Moss, uten å få særlig spilletid for A-laget. El-Gharbi var i Bærum under 2008-sesongen.
I årene 2012 til 2015 spilte han for Oslo City, og kom til 3.-divisjonsklubben Nordstrand etter 2015-sesongen.
French Open 2019 – Singel menn

French Open 2019 – Singel menn ble spilt fra 26. mai til 9. juni 2019.
Def Leppard

Starten

Medlemmene i Def Leppard var bare tenåringer da de fikk platekontrakt og spilte inn debutalbumet On Through the Night i 1980. I Storbritannia ble de betraktet som et band som kun rettet seg mot USA, og det tok litt tid før de ble anerkjent i hjemlandet.
På albumet High 'n' Dry fra 1981 fikk de med seg produsenten Robert John «Mutt» Lange som hjalp bandet med låtskriving og å finne en «definert sound».

Pyromania

Det store gjennombruddet kom i 1983 med albumet Pyromania som gav dem store hits med låtene «Foolin'» og «Photograph». Trommeslager Rick Allen mistet den ene armen i en bilulykke den 31. desember 1984, og planene om et nytt album ble lagt på is. Det ble en stund vurdert å erstatte Allen med en ny trommeslager, men bandet bestemte seg for å vente og se om han kunne fortsette. 
Allen fikk et spesiallaget trommesett som gjorde at han kunne fortsette å spille. Bandet startet et samarbeid med Jim Steinman. Steinman var mest kjent for sine pompøse produksjoner for blant andre Meat Loaf og Bonnie Tyler, og Def Leppard ville ha lyden stor og pompøs. Samarbeidet fungerte imidlertid ikke, og de tok igjen kontakt med «Mutt» Lange.

Hysteria

I 1987 ga de ut albumet Hysteria, som skapte Def Leppard-hysteri over hele verden. Albumet inneholdt hits som «Animal», «Women», «Love Bites», «Pour Some Sugar on Me» og «Rocket», De neste to årene var Def Leppard et av de største bandene i verden med tanke på plate- og konsertbillettsalg. Sheffieldbandets videoer gikk på «heavy rotation» på MTV.
Bandet la ut på en verdensturné som skulle vare i over to år. Det tømte dem for energi. Gitaristen Steve Clark, som hadde problemer med alkohol allerede fra tidlig på 1980-tallet, ble verre og gled inn i en dyp depresjon. Han døde 8. januar 1991 etter inntak av piller og alkohol før ferdigstillingen av bandets neste album Adrenalize. Dødsfallet var mest sannsynlig et uhell og ikke selvmord.

Diskografi

Def Leppard har totalt gitt ut ti studioalbum, fire samlealbum og et konsertalbum.
Figuralmusikk

Figuralmusikk (latin musica figuralis eller cantus figuratus) var i seinmiddelalder og renessanse betegnelsen på flerstemmig kontrapunktisk musikk som karakteriseres av at en eller flere stemmer som er rytmisk fastlagt ved hjelp av notetegn (figurae) synges over en gitt cantus firmus-stemme. Til figuralmusikken hører enkle satstyper som organum og fauxbourdon som ikke sjelden er bygd over gregorianske cantus firmus-stemmer. 
Motsatsen er musica choralis dvs. enstemmig gregoriansk cantus planus og den aller enkleste flerstemmighet som følger av stemmeføring tett bundet til cantus firmus.  Kor som sang figuralmusikk ble kalt figuralkor og utøverne figuralister.
I barokktida, dvs. på 1600- og 1700-tallet, ble begrepet figuralmusikk / koralfigurasjon brukt om melodisk utbrodering av en koralmelodi, eksempelvis under orgelkoralforspill.
Moviestar

Norsk versjon

Øivind Hatland og Helge Nilsen har skrevet en norsk tekst. På norsk bærer den også tittelen «Moviestar». Sangen ble utgitt av Helge Nilsens orkester på singlen Triola TN 699 i 1976.
Den lå på en førsteplass på Norsktoppen i 1976 og var det årets mest populære plate. Den har blitt kåret til den syttende mest populære sangen i Norsktoppens historie.
Es Baluard

Es Baluard (mer presis: Es Baluard museu d'art modern i contemporani de Palma  (Katalansk uttale: [əz βəɫuˈart]) er et kunstmuseum grunnlagt i 2004 som ligger i sentrum av Palma de Mallorca.
Beliggenheten er særegen og sentral: inne i den gamle Sant Pere-bastionen fra det 16. århundret, som ble formgitt av en italiensk festningsarkitekt kalt «El Fratin». Ombygging innvendig ga museet 5 027 kvm, hvorav ca halparten er utstillingsareal. Skulpturer i samlingen er også plassert utenfor, slik at det første en ser før en går inn porten, er en kirke snudd på hodet slik at den står med tårnspiret ned i bakken. Arkitekter for «innbygningen» var  Jaime og Luís García Ruiz, Ángel Sánchez-Cantalejo og Vicente Tomás.
Museet har en fast utstilling som omfatter kunstnere fra, eller som har hatt tilknytning til Balearene. De skiftende utstillingene har trukket navn som Rebecca Horn (2004), Fabrizio Plessi (2004), Picasso (2006), Jaume Plensa (2006), Andy Warhol (2006), Joan Miró (2006 & 2008), Santiago Rusiñol (2007), Anselm Kiefer (2009), Robert Mapplethorpe (2009) , Joana Vasconcelos (2009), Juan Uslé (2010), Alberto García-Alix (2010), Eduardo Arroyo (2011) og Christian Boltanski (2011).
Museet drives formelt av en stiftelse:Fundació Es Baluard som er sammensatt av Govern de les Illes Balears, Consell de Mallorca, Ajuntament de Palma (Palma kommunestyre/bystyre) and Fundació d’Art Serra. Innkjøp foretas ved et internasjonalt ekspertutvalg nedsatt i 2008.
Iditarod 2008

Iditarod hadde i 2008 95 hundekjørere og sledehunder. Det 36. årlige Iditarod Trail Sled Dog Race ble åpnet tradisjonelt den 1. mars 2008. Konkurransen startet neste dag.
Hundekjøringsløpet gikk gjennom Alaska. Iditarod-løypa går like nord for Anchorage til Nome.
Lance Mackey vant Iditarod i 2008. Kjetil Backen kjørte i 2008 Iditarod for tredje gang. Han ble nest beste førstegangskjører i 2002 med en 10.-plass og i 2005 klatret han helt opp på pallen med en tredjeplass.
Operasjon Trondheim

Handling

Under andre verdenskrig får den nyetablerte etterretningsorganisasjonen OSS i oppdrag å skaffe tilveie opplysninger om en norsk fysikers atomforskning på NTH i Trondheim.

Om filmen

Deler av filmen er innspilt i Trondheim.
Fylkesvei 1224

Fylkesvei 1224 går mellom Kuskerud og Oremo i Rakkestad kommune. Veien er 5,8 km lang.
Frem til 2019 hadde veien betegnelsen Fylkesvei 657.
Sardar Sarovar-demningen

Sardar Sarovar-demningen er en av flere prosjekterte demninger med vannkraftverk og irrigasjonsformål i elva Narmada, i delstaten Gujarat. Regulering av Narmada-elven ble diskutert allerede i 1940, men ikke prosjektert før i 1979 som følge av langvarig uenighet mellom delstatene Gujarat og Madhya Pradesh. Anlegget er under bygging, og installert vannkraftkapasitet blir 1 450 MW, fordelt på 1 200 MW i et kraftverk i selve elveløpet, og 250 MW i et kraftverk plassert i enden av en irrigasjonskanal. Sistnevnte kraftanlegg vil ligge på grensen mellom Gujarat og Rajasthan, 458 km fra selve dammen.
Sardar Sarvoar-demningen er en gravitasjonsdam i betong, og blir 1 210 meter lang og 163 meter høy. Det blir Indias tredje høyeste betong-gravitasjonsdam. Avrenningen fra anlegget blir på inntil 85 949 m³/sek, som blir blant de høyeste avrenningspotensialene i verden. Det skal i alt anlegges 16 kanaler tilknyttet dammen, som skal gi vann til 18 000 km² av de tørre jordbruksområdene i Gujarat og Rajasthan. Videre utnyttes reservoaret til industrielt fiske.
Kraften fra vannkraftanleggene deles mellom delstatene Madhya Pradesh, Maharashtra og Gujarat etter fordelingsnøkkelen 57-27-16.

Protester

Det har vært sterke protester mot utbyggingen, som gir en oversvømming som førte til flytting av minst 205 000 personer ved det som blir reservoaret, mens 157 000 personer som bor ved kanalene må flytte. Særlig elvefiske har blitt truet eller ødelagt. Sterke protester i 2008 førte til at en ytterligere økning i damhøyden ble kansellert.
Reservoaret blir 214 km langt og inntil 16 km bredt, men i gjennomsnitt bare 1,77 km bredt. Vannstanden blir oppdemmet 110,6 – 140 meter, avhengig av fyllingsgrad. Arealet på den kunstige sjøen blir 377 km². Reservoaret vil berøre dyrkningsarealet i 193 landsbyer i Madhya Pradesh, 33 landsbyer i Maharashtra og 19 landsbyer i Gujarat, mens 3 landsbyer (i Gujarat) blir direkte oversvømmet.
Gillet

Gillet er et belgisk bilmerke startet av eks-racerføreren Tony Gillet.
Gillets første modell er en Lotus 7-inspirert sak som først ble vist på en bilutstilling i Brussel i januar 1991. Bilen har fått navnet Gillet Vertigo. Standardmotoren er en 2-liters firesylindret motor fra Ford Cosworth, men Alfa Romeo V6 3-liter har også vært levert fra 1998. Girkasser fra Borg Warner, Hewland og Quaife kan leveres.
Produksjon i liten skala har pågått siden 1993. I 1994 satte en Vertigo internasjonal rekord i akselerasjon for seriebygde gatebiler. Ytelsen ble målt til 3,266 sekunder fra 0 til 100 km/h.
Erling Mandelmann

Biografi

Etter å ha arbeidet som hullkortoperatør og senere som fotoassistent kom Mandelmann inn på fotoskolen i Vevey i Sveits i 1963. Etter endt utdannelse etablerte han seg som freelance reportasjefotograf i Lausanne. I 2010 deponerte han bilder fra 40 års reportasjer fra Udenrigsministeriet, tidsskrifter i Europa og senere for FN, WHO og International Labour Organization på Musée Historique de Lausanne.
Mandelmann arbeidet også for danske og internasjonale arkitekturtidsskrifter, samt fotograferte til en serie reisebøker for Berlitz. Interessen for det sosiale førte ham til frivillig arbeid for Projekt Fulton i Danmark, ATD Quart Monde, Caritas, samt Amnesty International.
I løpet av sin karriere fotograferte Erling Mandelmann et stort antall personligheter fra mange land, blant andre Raymond Aron, Maurice Béjart, Georges Brassens, Charlie Chaplin, Dalai Lama, Carl Th. Dreyer, Claude François, Mogens Frohn Nielsen, Juliette Gréco, Johnny Hallyday, Audrey Hepburn, Oskar Kokoschka, Marcel Marceau, James Mason, Yehudi Menuhin, Børge Outze, Verner Panton, Hugo Pratt, Virtus og Jens August Schade, Léopold Sédar Senghor, Georges Simenon, Peter Ustinov, Simone Veil og Elie Wiesel.

Personlige utstillinger

Mandelmann har hatt en rekke utstillinger i flere forskjellige land.
Actenicerus

Utseende

Middelsstore (ca. 15 millimeter), avlange, blanke, mørke smellere med ruteaktige tegninger dannet av lyse skjell. Kroppen har gjerne en svak, bronseaktig metallglans. Oversiden er fint hårete. Hodet er kort og bredt, med små fasettøyne. Antennene er lange og noe sagtakkede. Brystskjoldet (pronotum) er rundet, omtrent så langt som bredt, med skrått, spisst utstikkende bakhjørner. Dekkvingene er langsmale, omtrent så brede som brystskjoldet, med fine lengdestriper. 
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Slekten finnes på våtmark i nordlige skoger.

Utbredelse

Slekten er utbredt i nordlige skoger i Palearktis og Nord-Amerika. I Norge finnes arten sjakksmeller over det meste av landet.
Dedalopterus

Utseende

Middelsstore, avlange, rødbrune oldenborrer. Hannen har lange antenneblader. Dekkvingene har hvite lengdestriper.

Levevis

Larvene lever i jorda som vanlig for oldenborrer, og eter røtter.

Utbredelse

Slekten er utbredt i Sørøst-Asia.
Kjeltak

Kjeltak (latin: judicium aqvæ ferventis) var en type gudsdom i form av en vannprøve i bevisføring som var nevnt i Gulatingsloven, sammen med jernbyrd. Mens jernbyrd ofte var forbeholdt menn, var kjeltak eller kjeletak med straffeprosessuell betydning forbeholdt kvinner, og innebar at kvinnen tok en gjenstand opp av kokende vann med bare hendene og hvis brannsårene etter en tid verken blødde eller verket, var dette bevis for uskyld.
Norgesmesterskapet i fotball for menn 1909

Norgesmesterskapet i fotball for menn 1909 ble vunnet av Lyn etter finaleseier 4-3 (etter ekstraomganger) over Odd den 26. september. 4000 tilskuere overvar kampen som ble spilt på Gamle Frogner stadion i Kristiania.

Dette var andre gang Lyn vant et norgesmesterskap.
Dommere var Kristian Wiese (1. omgang) og Thorvald Torgersen (2. omgang), begge fra Akademisk Fotballklub. Byttet skyldes at Odd protesterte da Lyn gikk opp i 2-0 i begynnelsen av andre omgang. Odd mente det var offside og forlot straks banen i protest. Omgangen ble startet om igjen med ny dommer.
Lyns vinnerlag: August Heiberg Kahrs, Ola Thygesen, Paul Due, Henrik Nordby, Erling Lorck, Hjalmar Syversen, Alf Paus, Knut Heyerdahl-Larsen, Victor Nysted, Rolf Maartmann, Erling Maartmann.
Odds lag: Thostrup Rødseth, Peder Henriksen, Henry Pettersen, August Fredriksen, Marius Lund, Einar Pedersen, Otto Olsen, Berthold Pettersen, Bjarne Gulbrandsen, Tormod Lie, Henry Reinholt.
Fylkesvei 6714

Fylkesvei 6714 (Fv6714) i Trøndelag går mellom Garberg og Alset i Selbu kommune. Veien er 3,2 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 964 (Sør-Trøndelag).
Amy Poehler

Privatliv

Poehler giftet seg med skuespillerkollega Will Arnett den 29. august 2003, og de har to sønner sammen. Poehler dukket også opp i flere episoder av serien Arrested Development som konen til Arnetts rollefigur, «Gob Bluth». I september 2012 meddelte paret at de skulle skilles etter ni år som ektepar.
Papiamento

Historie

De historiske røttene til papiamento er fortsatt lite kjente. Det diskuteres hvorvidt språket har sprunget ut fra portugisisk eller fra spansk. grunnet likheten mellom disse to språkene er det ofte svært vanskelig å avgjøre om et enkelt ord kom fra det ene eller det andre. I tillegg hevder enkelte at språket har en arawak-spansk bakgrunn og i hovedsak har utviklet seg lokalt, først og fremst på Aruba, mens andre hevder bakgrunnen er afro-iberisk, og at språket først utviklet seg på Curaçao og spredte seg videre til Aruba derfra.
Historiske og lingvistiske tegn i språket tilsier uansett at papiamentos eldste bestanddeler var portugisiske og vestafrikanske, mens de nederlandske og spanske delene av språket kom til senere. Selve navnet på språket kommer fra papear (portugisisk, «å snakke»).

Teorier om lokal utvikling

Det er fler ulike teorier om lokal utvikling av språket. En av disse antyder at papiamento oppsto lokalt i Karibia fra et portugisisk-afrikansk pidginspråk som ble brukt til kommunikasjon mellom afrikanske slaver og portugisisktalende slavehandlere. Av politiske og religiøse årsaker var storparten av disse slavehandlerne jøder av portugisisk opprinnelse.
Den jødisk-portugisiske befolkningen på ABC-øyene økte kraftig etter 1654 da Portugal tok tilbake de Nederlandsk-okkuperte områdene nordøst i Brasil. De fleste av de portugisisktalende jødene i dette området flyktet da av frykt for å bli straffet for kollaborasjon.
Nøyaktig hvilken rolle sefardiske jøder har hatt i den tidligste utviklingen av papiamento er uklar, men man vet at jøder var viktige i den senere utviklingen av språket. papiamento er lingvistisk likt ladino, språket de tidlige sefardiske samfunnene brukte på Den iberiske halvøy. Mange av de tidlige europeiske beboerne på Curaçao var sefardiske jøder fra Portugal og Spania, og man kan derfor gå ut fra at Ladino ble brukt også her. Språket er så blitt påvirket av andre handelsmenn og skiftende regimer, og videreutviklet seg, mens det ble tatt i bruk innenfor handel, og ble beboernes faste språk.

Teori om afrikansk opphav

En yngre teori hevder at opphavet til papiamento ligger hos de afro-portugisiske kreolspråkene som oppsto over hundre år tidligere langs vestkysten av Afrika og på Kapp Verde-øyene. Fram til slutten av 1600-tallet kom de fleste av slavene som ble bragt til Karibia fra portugisiske handelsstasjoner i disse områdene. Rundt disse havnene vokste det fram en rekke blandingsspråk, hvorav flere har store likheter med papiamento. Ifølge denne teorien ble papiamento utleder fra disse allerede eksisterende pidgin- og kreol-språkene, da slaver og handelsmenn forflyttet seg over Atlanterhavet.

Dagens status

Mange papiamento-talende snakker også nederlandsk, engelsk eller spansk. Venezuelansk spansk er en sterk påvirkning i dag, spesielt i Aruba. 7. mars 2007 ble papiamento gjort til offisielt språk på De nederlandske Antiller.
Risør Boligbyggelag

Risør Boligbyggelag ble startet 25. januar 1957 og er et boligbyggelag i Risør i Aust-Agder.
Boligbyggelaget har ca. 500 medlemmer og forvalter 208 boliger i 9 borettslag.
Risør Boligbyggelag er en del av Norske Boligbyggelags Landsforbund (NBBL).
Sodalitt

Spesielle egenskaper

Sodalitt kan i mange tilfeller har en sterk fluoriserende farge. Dette fordi at dette minaralet har hulrom med grupper av atomer i nettverk. Dette er kloratomer og natriumatomer. Noen ganger er kloratomene i sodalitten byttet ut med svovel. De kan ikke være der samtidig. Hvis svovel kommer inn, må klor ut. Og når strukturen i sodalittklumpen utsettes for UV-lys, hopper det et elektron fra hulrommet der svovelatomet er og inn i det tomme hulrommet ved siden.
Fargen er oftest blå eller grå, og kan i mange tilfeller ha en sterk oransje fluorescens. En variant som er rødlig på friskt brudd, men som raskt mister fargen ved påvirkning av lys, kalles hackmanitt.

Forekomster

Sodalitt er som oftest i massiv form, men er også funnei plutoniske, klumpete bergarter som nefelinsyenitter. Betydelige forekomster finner man kun på noen få kjente steder: I Canada: Bancroft, Ontario, Mont Saint-Hilaire Quebec og  Ice River-komplekset, nær Golden, British Columbia. I USA: Litchfield, Maine og Magnet Cove, Arkansas. Mindre forekomster finnes i Sør-Amerika (Brasil og Bolivia), Portugal, Romania, Burma og Russland. Hackmanitt er hovedsakelig funnet i Mont-Saint-Hilaire og Grønland. Sodalitt er i Norge blant annet kjent fra nefelinsyenittpegmatitter ved Langesundsfjorden og på Seiland i Finnmark.

Historie

Mineralet ble oppdaget i 1811 i Ilimaussaq intrusjonskompleks i Grønland, men ble ikke viktig som ornamentstein før 1891, da store mengder ble oppdaget i Ontario i Canada.
Carrier Strike Group

Organisasjon

Hver gruppe ledes av en admiral eller viseadmiral, og opererer med et hangarskip, en til to kryssere, en til to jagere, en til tre fregatter og en atomdrevet ubåt som beskytter hangarskipet.
Abdul Raziq Achakzai

Karriere som politisjef

I 2011 ble Khan Mohammad Mujahid som var politisjefen i Kandahar drept. 
Abdul Raziq Achakzai som var allerede veldig mektig og har gjorde veldig mange ting som; Anti-Taliban operasjoner i flere steder utenom NATO-styrkene, og har jobbet i 3 forskjellige steder som militær-sjef. Etter at Khan Mohammad Mujahid ble drept var det bare en person (Abdul Raziq Achakzai) som store lederne som Ahmed Wali Karzai (halvbroren til Hamid Karzai, og styreformann i Kandahar-rådet),Toryalai Wesa (2008 til 2014, guvernøren i Kandahar) og mange andre politikerene ville ha. Plutselig bestemte den 27. mai 2011 president Hamid Karzai til å gjøre Abdul Raziq Achakzai politisjefen til Kandahar. 
I 2011 etter han kom til makt, ble nivåene til kriminalitet, krig og vold litt mindre enn 2010, men på grunn av noen ukjente problemer som han alltid nektet å snakke om klarte han ikke å holde Kandahar fredelig. Etterhvert I 2012 og 2013 starte han igjen en anti-Taliban operasjon, der han klarte å fjerne Taliban fra noen farlige distrikter i Kandahar som Arghandab, Panjwayi og Zhari.